**ՈՒՍՈՒՄԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Քեզ պես մի ջահել տղա կնիկ ուզելու ա գնըմ:

Գնըմ ա մի ջըի ղրաղի տենըմ ա, որ ինձ նման մի բիձա մարթ հրես ոտները հանըմ ա, որ ջուրն անց կենա։

Ասըմ ա.— Բիձա, էդ ի՞նչ ես անըմ։

Ասըմ ա.— Տղա ջան, ոտներս հանըմ եմ, որ ջուրն անց կենամ:

Թե.— Դե որ տհե ա, ոտներդ հանիլ մի, յա դու մի կամունջ շինե՝ անց կենամ, յա ես մի կարմունջ շինեմ՝ անց կաց։

Թե.— Այ որթի, ես ո՞նց կարամ կարմունջ շինեմ։

Թե.— Դե արի շալակս իլ։

Բիձին շլակըմ ա, ջուրն անց կենըմ։

Գնըմ են հասնըմ Ուզունլարա դիբը, ասըմ ա.— Բիձա ջան, յա դու մի նարդիվան շինե հեշտ բցրանանք, յա՝ ես։

Ասըմ ա.— Այ որթի, ես ո՞նց շինեմ։

Էնա էդ տղեն նաղըլն ա վեր գձըմ, զրից անելով հենց էդ դիբը հեշտ բցրանըմ են, որ գլխի չեն ըլըմ, վրեններուն թվըմ չի։

Գնըմ են քարի գլուխը, Ուզունլարա դզըմը մի խակ արտ ա ըլըմ, ասըմ ա.— Բիձա, էս արտի տերը արտը կերել ա՞, թե հլե նոր տի ընձիլ ու ուտիլ։

Ասըմ ա.— Այ որթի, արտը նոր ա հասնըմ, ո՞նց թե կերել ա։

Դա էլ բան չի ասըմ, բիձեն էլ գլխի չի ըլըմ, գնըմ են։ Մութն ընգնելիս ա ըլըմ, հասնըմ են Ուզունլար։

Ասըմ ա.— Բիձա, ըրիգունը ղոնախատուն չունիմ, ղոնախ չե՞ս անիլ։

Ասըմ ա.— Ղոնախն աստունն ա, բալա ջան, խի՞ չեմ անիլ։

Էդ տղեն գնըմ ա դրա տանը ղոնախ ա ըլըմ։ Էդ բիձեն էլ մի հասած ախչիկ ա ունենըմ։ Ղոնախօթախըմը տանըմ ա ղոնախի հմար տեղ ա գձըմ, ղրգըմ ընդի, ինքը տոլմա ա էփած ըլըմ, թեփշըմն ա դնըմ մի չորս հատ, հոր հետ ղրգըմ ղոնախատուն։ Հերը սոված ա ըլըմ, տանլիս մինը կուլ ա գձըմ, մնըմ ա իրեքը։ Որ տանըմ ա տղի ըղաքին ա դնըմ հա, ասըմ ա. —Բիձա, ձեր տարին տասնըմին ամիս ա՞։

Ասըմ ա.— Վա, խի՞ ա տասնըմին ամիս, մեր տարին տասներկու ամիս ա։

Ասըմ ա.— Չէ, ձեր տարին տասնըմին ամիս ա։

Հերը վեր ա կենըմ, գալիս ա ախչկանն ասըմ.— Այ որթի, էս տղեն կասենաս շաշ ըլի, ինձ ասըմ ա. «Ձեր տարին տասնըմին ամիս ա»։

Ասըմ ա.— Այ հեր, վայ թե տոլմենու մինը կուլ ես գձել։

Ասըմ ա.— Հա։

Ասըմ ա.— Ընդուր ա ասել, թե՝ ձեր տարին տասնըմին ամիս ա։

Ղոնախօթախիցն էն տղեն էս զրիցն իմանըմ ա։

Բիձեն ասըմ ա.— Այ որթի, մենակ էս ա՞ որ, ճամփըմն էլ սհե-սհե շաշ ու մաշ բաներ ասեր։

Ախչիկն ասըմ ա.— Հայրիկ ջան, դրանք շաշ բաներ չեն, էն կարմունջով ուզեցել ա ասե, թե մինս մնիս անց կանցնենք, էրկուսըս էլ թաց չի ըլինք, պառավ մարթ ես, մեխկն էկել ա, անց ա կացրել։ Էն նարդիվանով էլ ուզեցել ա ասե, թե մի զրից վեր գձենք, զրըցով ըլինք, էս դբըմ բեզարենք ոչ սուս ու փուս գնալով։ Էն արտով էլ ուզեցել ա ասե, թե էս արտի տերը պարտքն ա արել— կերել, հմի արտը հնձել տի՝ կերածի տեղը տա՞լ, թե հլե հնձիլ տի ինքը նոր ուտիլ։

Բիձու բերանը բաց ա մնըմ, ասըմ ա.— Հաա՜ա։

Տղեն անգաճ ա դնըմ, տենըմ, որ խելոք ախչիկ ա ըրեվըմ։

Կանչըմ ա բիձուն, ասըմ ա.— Բիձա, ախչիկդ ուզըմ եմ, թե հվանըմ ա, թող գա իրար ուզենք։

Ասըմ ա.— Դուք գիդեք բալա ջան, թե իրար հավան ե՞ք՝ ուզեցեք:

Ախչիկը գալիս ա, ասըմ ա.— Ես էլ քեզ կուզեմ էն վախտը, որ կարենաս ոչխարն առանց մորթիլ, առանց քերթիլ մսիցն ինձ ուտացնես:

Ասըմ ա.— Հա, ես էդ կանեմ, թե դուն էլ կարենաս ոչխարի բուրթն առանց գզել, առանց մանել ինձ հմար մի խալիչա գորձես:

Ախչիկն ասըմ ա.— Էդ էլ իմ բոյընին:

Տղեն գնըմ ա մի ղոչ առնըմ, բերըմ խոտն ըղաքին դնըմ, պլորնին հանըմ, խրովըմ, տանըմ ախչկա ըղաքին դնըմ, ասըմ ա.— Էդ ղոչը, որ հրետ սաղ ա ու խոտ ա ուտըմ, էդ էլ դրա միսը, դե կի։

Ախչիկն ասըմ ա.— Տարար, դե ինձ էլ իրեք օր մլուլ տուր:

Տալիս ա: Դա գնըմ ա էդ ղոչին խուզըմ, թղքադըրնուն, առանց գզել ու մանել, հարիլ ա տալիս, թաղիք ա շինըմ, ներկերով հենց նախշեր ա անըմ վրին, որ դառնըմ ա մի սիրուն խալիչա, բերըմ ա տղին տալի։

Տղեն ասըմ ա.— Դուն էլ տարար։

Նոր դրանք իրար ուզըմ են, հրսանիք են ըլըմ, ընդուր որ հուսում են ունենըմ, իրար լեզու հըսկանըմ են։

Հմի ով հսկանա, նա Էլ կտանի, տհենց ա ըշխարի բանը։